|  |  |
| --- | --- |
|  **ΠΡΟΣ: ΜΜΕ** |   **ΔΗΜΟΣ ΛΑΜΙΕΩΝ** **Γραφείο Τύπου & Επικοινωνίας****Λαμία, 2/1/2019** |

**Πρόσκληση εορτασμού των Θεοφανίων και τελετής Αγιασμού των Υδάτων στο Γοργοπόταμο**

Ο Δήμος Λαμιέων σε συνεργασία με την Ιερά Μητρόπολη Φθιώτιδας, η Δ.Ε.Υ.Α. Λαμίας και η Τοπική Κοινότητα Γοργοποτάμου σας προσκαλούν να τιμήσετε με την παρουσία σας τον εορτασμό των Θεοφανίων και την τελετή Αγιασμού των Υδάτων που θα πραγματοποιηθούν την **Κυριακή 6 Ιανουαρίου** 2019 και ώρα **12.00** στο Γοργοπόταμο, χοροστατούντος του Σεβασμιωτάτου Μητροπολίτου Φθιώτιδος κ.κ. Νικολάου.

Στον ίδιο χώρο, θα ακολουθήσει η τελετή εγκαινίων του νέου τροφοδοτικού αγωγού ύδρευσης Λαμίας από τον Σεβασμιώτατο Μητροπολίτη μας και τον Αναπληρωτή Υπουργό Οικονομίας και Ανάπτυξης κ. Στέργιο Πιτσιόρλα.

**Πρόγραμμα εορτασμού**:

**08.30**: Θεία Λειτουργία στον Ιερό Ναό Ζωοδόχου Πηγής,

**11.10**: Πέρας προσέλευσης επισήμων,

**11.15**: Έναρξη Αγιασμού στον Ιερό Ναό Ζωοδόχου Πηγής,

**11.45**: Αναχώρηση πομπής από τον Ιερό Ναό Ζωοδόχου Πηγής υπό τους ήχους της Δημοτικής Φιλαρμονικής Λαμίας,

**12.00**:  Έναρξη τελετής Αγιασμού των Υδάτων,

**12.20**: Τελετή εγκαινίων του νέου τροφοδοτικού αγωγού ύδρευσης Λαμίας από τις πηγές Γοργοποτάμου.

 **Από το Γραφείο Τύπου**